open-index/open-wikipedia-markdown huggingface dataset:
Sosialt system og sosial struktur

For å forstå hva et **sosialt system** er, må man først forstå begrepet **sosial struktur**. En sosial struktur er en gruppe personer som kan avgrenses, det vil si man kan klart avgjøre hvem som er med i gruppen og hvem som ikke er med. Den må videre ha en viss varighet eller opptre med en viss regularitet. Til slutt skal den være forutsigbar i den forstand at det må være mulig å definere visse normer og regler for strukturen. 

Dette kan illustreres ved noen eksempler, der man spør seg om disse tre kravene er tilfredsstilt. En  mobb som foretar opptøyer vil ofte ha uklare grenser, den vil ikke være noen lengre varighet eller regularitet og det er ingen klare normer eller regler for adferd. Et mytteri vil derimot ha klare grenser. Man er enten med på mytteriet eller ikke. Det vil imidlertid ikke ha noen lengre varighet, ei eller klare normer og regler. En folkeavstemning vil både ha en klar grense når det gjelder hvem som deltar *og* klare normer og regler. Det vil imidlertid ikke ha noen lengre varighet og heller ingen regularitet. 

Ingen av eksemplene ovenfor kan derfor anses for å være strukturer. Derimot vil et politisk parti være en struktur. Det vil både ha et klart definert medlemsregister, klare normer og regler *og* en lengre varighet. Et politisk parti kan derfor anses som å være en sosial struktur. 

Et sosialt *system* består av flere strukturer som er forbundet med hverandre på en slik måte at forandringer i en eller flere strukturer må anses for å være årsak til forandring i en eller flere av de *andre* strukturene. Et eksempel kan være det parlamentariske system: Når flertallet i Stortinget (struktur 1) endrer seg, kan dette få konsekvenser for hvem som skal regjere (struktur 2). 

## Se også
*System
*Struktur
Erik Krag

**Erik Krag** (født 13. januar 1902 i København, død 13. mai 1987 i Oslo) var en norsk litteraturhistoriker og professor, kjent for sine studier av russisk litteratur.

Etter examen artium (1920) studerte han slavisk litteratur og tok magistergrad på Gogols psykologi (1926), samt doktorgrad (1932). Derpå ble han landets første dosent og lærer i slaviske språk ved Universitetet i Oslo (1938–1946) og deretter professor i europeisk litteraturhistorie (1946–1970; se liste over professorer ved Det humanistiske fakultet (UiO). Krag oversatte flere verk fra russisk. Erik Krag ble i 1942 innvalgt i Det Norske Videnskaps-Akademi og i 1959 til Det Norske Akademi for Språk og Litteratur der han var preses fra 1965 til 1967. Fra 1971 var han æresmedlem i Nordisk Slavistforbund.

Han var sønn av forfatterparet Thomas Peter Krag (1868–1913) og Iben Nielsen  (1878–1950) samt bror til slektsforsker Hans Krag (1904–84). Moren giftet seg igjen i 1912 med forfatteren Hjalmar Christensen. Erik selv ble gift i 1927 med Sonja Krjukova (1904–2001), datter av overlege Mikhail Krjukov (1866–1927) og Jelena Afonina (1873–1949).

Se Krag (slekt) for mer om farsslekta.

## Utgivelser
* *Ottar Wreike* (1922). Roman.
* *Kampen mot Vesten i russisk åndsliv * (Universitetsforlaget 1932 og 1990). Dr.avhandling.
* *[[Leo Tolstoj]]* (Gyldendal, 1937). Biografi.
* *En liten manns bryllup* (1952). Komedie, skuespill.
* *[[Dostojevskij]]* (Gyldendal, 1962). Oversatt til engelsk.
* *Den barnløse* (1966). Tragedie i fem akter.
* *Russisk teater, et tverrsnitt* (1971) med Geir Kjetsaa og Erik Egeberg.
:*Se [http://www.nb.no/nbsok/search?action=search&mediatype=b%C3%B8ker&format=Digitalt%20tilgjengelig&CustomDateFrom=&CustomDateTo=&pageSize=10&sortBy=ranking&searchString=creator:Krag,Erik Digitale bøker av Krag] hos [[Nasjonalbiblioteket]]
== Oversettelser ==
* [[Gogol]], *Døde sjeler* (1927)
* [[Heinrich von Kleist]], *Michael Kohlhaas* (1930)
* [[Leo Tolstoi]], *Krig og fred* (1931)
* [[Dostojevskij]], *Min onkel og hans excellense'' (1945)

## Referanser


## Eksterne lenker

* Erik Krag i Norsk Oversetterleksikon
Joe DeLoach

**Joseph Nathaniel «Joe» DeLoach** (født  5. juni 1967 i Bay City, Texas) er en tidligere amerikansk friidrettsutøver. Under OL 1988 i Seoul ble han olympisk mester på 200&nbsp;meter.

DeLoach begynte med amerikansk fotball, men gikk etter hvert over til friidrett og sprint. Han trente ved University of Houston, slik også bl.a. Carl Lewis hadde gjort før ham.

DeLoach deltok bare i ett stort internasjonalt stevne, OL 1988 i Seoul. Under de amerikanske uttakskonkurransene, de såkalte *Trials*, vant han 200 meter foran lagkameraten fra Santa Monica Track Club, Carl Lewis. DeLoach forsøkte også å kvalifisere seg til 100 meter, men måtte ta til takke med en 5.-plass.

I OL-finalen var DeLoach og Lewis regnet som de største favorittene. Etter 150 meter så Lewis ut til å være en sikker vinner, men DeLoachs avslutning avgjorde løpet, på ny olympisk rekord, 19,75. Dette løpet var den eneste individuelle OL-konkurransen der Carl Lewis måtte seg slått i løpet av hele karrieren.

DeLoach nådde aldri opp på samme nivå igjen. Han forsøkte å kvalifisere seg til OL 1992 i Barcelona, men skader satte en stopper for forsøket. Deretter la han opp som aktiv utøver.

## Referanser


## Eksterne lenker
*
Spiez

**Spiez** er en by og kommune i distriktet Niedersimmental i kantonen Bern i Sveits. Stedet ligger ved Thunersjøen, omtrent midt i mellom Thun og Interlaken.

Spiez er et jernbaneknutepunkt, og ligger på Lötschberglinjen som knytter sammen det nordlige og sydlige Sveits.

Turisme er en viktig inntektskilde for Spiez. Hovedattraksjonen på stedet er slottet med den tilhørende parken og den tidligromanske slottskirken. Spiez huser også Hotel Belvédère, som er kjent i Tyskland som stedet Tysklands herrelandslag i fotball bodde under VM i fotball 1954. Dette mesterskapet endte i en overraskende tysk seier, og «ånden fra Spiez» regnes som en viktig faktor i triumfen.

## Se også
* Berner Oberland

## Referanser


## Eksterne lenker
* 
* Slottets nettsider
Hallset skole

Hallset skole er en barneskole for 1.&ndash;7. trinn i Byåsen i Trondheim kommune. 

Skolen var ny 1970 og har blitt utvidet med nybygg ferdigstilte i 1997 og 2000. De yngste elevene på 1.&nbsp;4. trinn benytter nybygget. Også deler av gamlebygget er restaurert. 

Hallset skole er naboskole til Selsbakk ungdomsskole og Byåsen videregående skole. Skolen har skolefritidsordning med 210 barn. 

## Hallsetrevyen
Hallset skole er kjent for sin barnerevy, «Hallsetrevyen». Revyen ble fra 1992 lagt utenom skolen, men er fortsatt et tilbud til skolens elever.

Revyen startet som «Hallset skoles Cabaret» i 1983 av daværende rektor Sverre Sivertsen. Den gang var den integrert som en del i undervisningen. I 1992 ble Sivertsen pensjonert, og Kjell Nervik tok over som leder av kabareten. Den ﬁkk da navnet Hallsetrevyen. Samtidig gikk den ut av skolen og ble en aktivitet basert på hjelp fra foreldre og andre frivillige. Hallsetrevyen er i kontinuerlig utvikling, både innholdsmessig og teknisk. I 2005 ble det gjort forsøk på å endre navn, men det ville ikke barna ha noe av. Navnet Hallsetrevyen er blitt en institusjon på Hallset.

Hallsetrevyen er et tilbud til barna i 5. til 7. trinn. Hvis det er for lite aktører kan noen fra 4. trinn fra være med. Alle får tilbud om å delta. Hallsetrevyen er sosialt og selvutviklende for barna, samtidig gir tilbudet en positiv fritidsaktivitet til barna. Dette er også et tilbud til foreldrene da de må bidra i ulike arrangementsgrupper. Alt fra kostyme-, kulisse- og kjøkkengruppe til egen markedsføringgruppe. Hallsetrevyen fordrer god, gammel norsk dugnadsånd fra foreldre og foresatte samt andre frivillige.

## Eksterne lenker
* Hallset skole på trondheim.kommune.no
* Hallsetrevyens egen hjemmeside
Kværner stasjon

**Kværner stasjon** var en jernbanestasjon på Oslos østkant. Stasjonen ble opprettet i 1957 og nedlagt i 1977, og lå mellom Oslo Ø og Tøyen. Den betjente godssporet Loenga-Alnabrulinjen i tillegg til Gjøvikbanen. På stasjonen sto et lite stasjonsbygg som ble solgt til Urskog-Hølandsbanen, og i 1973 flyttet til Bingsfoss stasjon, der det har blitt brukt som blant annet billettbod og kiosk.

Kværner stasjon ble opprettet i forbindelse med bygging av dobbeltspor på Gjøvikbanen. Status var togstopp, det vil si at stasjonen var betjent for ekspedering av tog, men ikke for passasjerer eller gods. Fra 1963 ble stasjonen fjernstyrt fra stillverket på Oslo Ø.

## Nye Kværner stasjon
Miljøbyen Gamle Oslo (et nedlagt samarbeidsprosjekt mellom staten og bydel Gamle Oslo, med blant annet aktører som Gustav Nielsen og Aud Tenøy, begge senere ansatt ved Transportøkonomisk institutt), gikk i år 2000 inn for en ny jernbanestasjon ved Kværner:

Forslaget om jernbanestasjon på Kværner ble enstemmig vedtatt av bydelsutvalget Gamle Oslo i 2005. Bydel Gamle Oslos ti vel- og interesseforeninger foreslo i sitt trafikkplanarbeid fra 2008 å legge en jernbanestasjon på Kværner i tilknytning til jernbaneundergangen mellom Kværnerbyen og Enebakkveien.  Siden den gang er det kommet en jernbaneovergang (gangbru) mellom Arnljot Gellines vei (Nygårdskollen) og Etterstadsletta (Etterstad), et alternativt stasjonsområde.

Det ligger flere jernbanespor i tilknytning til Kværner. Nederst mot Kværnerbyen ligger godssporet Loenga-Alnabrulinjen. Ovenfor ligger Hovedbanen, Gjøvikbanen og Gardermobanen. I forbindelse med utbygging av Follobanen skal det tilrettelegges for en avgrening fra Follobanen til Alnabruterminalen, med tanke på en fremtidig godsforbindelse til Bryn. Dersom denne såkalte Bryndiagonalen bygges, vil det fjerne godstrafikken delvis eller helt fra godssporet Loenga-Alnabru. I så fall åpnes muligheten for persontrafikk over godssporet.

### Fremtidig kollektivknutepunkt?
Ruter har flere ganger foreslått at dagens Kværnerbybuss (32) legges ned i øst (blir matebuss i vest). Mye taler for at Kværnerbyen betjenes av de gjennomgående busslinjene som likevel passerer. Det er rimeligere og gir bedre kollektivdekning.

* Oslo sporveier (i dag Ruter) har tidligere foreslått buss over Dalehaugen – Enebakkveien forbi Kværnerbyen. Forslaget ble blant annet luftet i forbindelse med argumentasjonen for bygging av Galgebergforbindelsen (åpnet 2001). En slik linje vil kunne betjene Kværnerbyen (og Kværner stasjon) fra nord.
* I 2005 gjorde Gamle Oslos bydelsutvalg enstemmig vedtak om å legge en kollektiv tverrforbindelse over Lodalen — mellom Galgeberg og Ekebergskrenten. Tverrforbindelsen ble tatt videre av bydel Gamle Oslos ti vel og interesseforeninger i 2008. Tverrforbindelse vil betjene Kværnerbyen (og Kværner stasjon) fra vest.

## Neppe aktuelt med trikk
Av utredninger går det frem  at trikk til Kværnerbyen blir dyrt sett i sammenheng med passasjergrunnlaget. Dette aktualiserer jernbanestasjon på Kværner.

## Referanser


## Litteratur
* Thor Bjerke (red.) m.fl.: *Banedata '94.* Norsk Jernbaneklubb 1994. ISBN 82-90286-15-5
Ildsjelen

***Harmoni - Ildsjelen divination*** er et norsk tidsskrift med fokus på åndelighet, ny bevissthet og alternativ livspraksis. 

Bladet tar opp tema som: holistisk livssyn, oversanselige opplevelser, mystiske erfaringer, kanaliseringer, selvutvikling, alternativ bevissthet, helse og kunst. 

Redaktør og skribent er Per Henrik Gullfoss. Webredaktør og tidligere daglig leder er Henning Jon Grini. Layoutansvarlig er Briana Holberg. 

Ildsjelen(endret til Harmoni i 2015) startet i 1998 som nyhetsbrev for Alternativt Forum Arendal. Første landsdekkende trykte magasin kom i 2002. Per 2007 utkommer det 6 ganger i året, og selges som abonnement og i løssalg. 

## Eksterne lenker
* magasinetharmoni.no
Berner Oberland

**Berner Oberland** betegner de høyereliggende delene av kantonen Bern i Sveits. Området omfatter de sydlige delene av kantonen, med Brienzersjøen og Thunersjøen samt dalstrøkene rundt.

På grunn av områdets flotte natur er Berner Oberland et populært turistmål. Byen Thun regnes som porten til Berner Oberland, og steder som Spiez og Interlaken er populære på grunn av den gunstige plasseringen ved sjøene. Området er også et godt utgangspunkt for fjellturer, blant annet er Finsteraarhorn (4274 meter) og Jungfrau (4158 meter) i området.

Dialekten i Berner Oberland er den alemanniske varianten höchstalemannisch («høystalemannisk»). Denne dialekten er relativt langt unna standardtysk, og også relativt forskjellig fra dialekten i nærliggende Bern.

## Eksterne lenker
* berneroberland.ch
* «Berner Oberland» i Historische Lexikon der Schweiz
Daimyō

En **daimyō** (大名, = *stort navn*) var en lokal hersker i det føydale Japan. Opprinnelig betegnet ordet de personer som gjorde seg sterkt gjeldende i de respektive områder. Fra 1100-tallet ble ordet gradvis en betegnelse for en posisjon innen samuraienes rekker. I Muromachitiden fremstod Shugo-daimyō (守護大名) som embedsmenn under Ashikaga-shogunatet, og i Sengoku-tiden fikk man Sengoku-daimyō (戦国大名) som arbeidet for at Japan skulle bli mer enhetlig.

Daimyōene var del av sverdadelen (*[[Buke (adel)|buke]]*) og var formelt underlagt shōgunatet. De hadde på sin side  samuraiene som sine vasaller, som måtte betale for sitt len (*[[han (Japan)|han]]*) fra sine inntekter. Ettersom sentralmakten i store deler av Muromachi-tiden ikke klarte å gjøre sin makt fullt gjeldende, kunne mange daimyōer *de facto* styre sine len helt uavhengig.

I Edo-tiden ble ordet til en betegnelse for en samurai som i egenskap av lensherre ytet shōgunen en reiseinntekt på mer enn 10&nbsp;000 koku. Føydalherrer med lavere inntekt ble kalt shōmyō (小名, = *lite navn*). Ved å ilegge dem en rekke forpliktelser kunne Tokugawa-shōgunatet skaffe seg større kontroll over daimyōene. De måtte for eksempel stille familiemedlemmer som gisler, og i rammen av *[[sankin kōtai]]* dele sin egen tid i to halvdeler, mellom opphold i sine len og i Edo. 

I Edo-tiden ble daimyōene kategorisert etter følgende faktorer:
# *Kakaku* (家格): Familieklasse
# *Kan'i* (官位): Embedsrang ved keiserhoffet
# *Kokudaka* (石高): Reiseinntekt
# *Yakushoku* (役職): Stilling i Edo-shogunatet

Samuraier i sammenheng mot familien Tokugawa ble klassifisert slik:
# *[[Shimpan-Daimyō]]* (親藩大名): Slekninger
# *[[Fudai-Daimyō]]* (譜代大名): Slike som ble vasaller før slaget ved Sekigahara.
# *[[Tozama-Daimyō]]* (外様大名): Slike som ble vasaler etter dette slaget.

De fleste innflytelsesrike posisjoner i *bakufu* ble gitt til de tallrike Fudai-daimyōer; deres len var for det meste forholdsvis små og lå i det sentrale Japan. Tozama-daimyōene ble derimot utestengt fra viktigere posisjoner, ettersom de tidligere hadde stått i opposisjon til tokugawaene. Deres len var større, delvis med inntekter på mer enn én million *koku*, og var for det meste i periferien, som for eksempel på Kyūshū. 

Daimyōene ble kontrollert ved strenge lover under Edo-shogunatet. I Edo-tiden var det ca. 300 daimyōer og dermed 300 provinser.

Etter at shogunattiden var over, oppfordret regjeringen i den tidlige Meijitiden 1869 daimyōene til å overdra sin styringsrett over land og folk til hoffet. Alle daimyōene fulgte oppfordringen, og ble deretter *Chihanji* (han-guvernører). I 1871 avskaffet regjeringen alle *han* og opprettet isteden prefekturer. De tidligere daimyōer ble elevert til den nye adelsstand (華族 *[[Kazoku]]*). Deres status rettet seg etter størrelsen på deres tidligere len.

## Referanser
Immoidea

* *[[Alampla]]*
* *[[Birthana]]*
* *[[Bryonympha]]*
* *[[Bursadella]]*
* *[[Imma]]*
* *[[Loxotrochis]]*
* *[[Moca]]*
* *[[Ptochauta]]*
* *[[Scaptelsylomina]]*
* *[[Sthenistis]]*

**Immoidea** er en gruppe av sommerfugler der alle de ca. 250 kjente medlemmene blir regnet til én familie, Immidae. De finnes i Sør-Amerika, Sørøst-Asia og Australia. Immidae er små til middelsstore, tettbygde møll som ligner sterkt på viklere (Tortricidae), men de er ikke i nær slekt med disse.
## Utseende
Små til middelsstore (vingespenn gjerne 15 – 30&nbsp;mm), kraftige møll, ofte brunlige. Kroppen er kort og kraftig, spoleformet. Hodet er ganske bredt med små, runde fasettøyne. Sugesnabelen er redusert, palpene kraftige og  middels lange, antennene middels lange og trådformede. Vingene er brede, forvingene avrundet trekantede, bakvingene store og avrundede. Langs ut- og bakkantene har de korte hårfrynser. Bakkroppen er kjegleformet, beina forholdsvis korte med markerte sporer.
## Levevis
Larvene lever på forskjellige planter, der de kan skjelettere bladene. De forpupper seg i en løst spunnet kokong på undersiden av et blad.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen Obtectomera
*********** Overfamilien **Immoidea** Heppner, 1977 – bare én familie
************ Familien **Immidae** Heppner, 1977
************* Slekten *[[Alampla]]* Diakonoff, 1978 – 6 arter
************* Slekten *[[Birthana]]* Walker, 1865 – 12 arter
************* Slekten *[[Bryonympha]]* Meyrick, 1930 – 2 arter
************* Slekten *[[Bursadella]]* Snellen, 1880 – 14 arter
************* Slekten *[[Imma]]* Walker, 1858  – ca. 160 arter
************* *[[Loxotrochis sepias]]* Meyrick, 1906
************* Slekten *[[Moca]]* Walker, 1863  – 46 arter
************* *[[Ptochauta niphadopa]]* Meyrick, 1920
************* *[[Scaptelsylomina bicoloroides]]* Kobes, 1983
************* Slekten *[[Sthenistis]]* Hampson, 1896  – 2 arter

## Eksterne lenker
* 
En *Moca*-art fra Hongkong: https://web.archive.org/web/20070819181548/http://www.ccs-hk.org/DM/butterfly/Imiidae/Moca-spp.html
Thunersjøen

**Thunersjøen** (tysk: *Thunersee*) er en innsjø i Berner Oberland i Sveits. Den ligger i kantonen Bern i Alpenes nordlige utkant. Elven Aare renner både inn og ut av sjøen.

Thunersjøen ble skapt etter den siste istiden. Fram til 1000-tallet var Thunersjøen og Brienzersjøen en sammenhengende sjø kalt *Wendelsee*. Denne sjøen ble delt av sedimenter fra elvene og bekkene som rant ut i Interlaken-området.

Siden 1835 har det vært passasjerbåtstrafikk på innsjøen. Flåten, som nå er på 10 skip, drives av firmaet BLS AG.

Den viktigste byen ved Thunersjøen er Thun, nordvest for sjøen. Andre større steder ved sjøen er Interlaken og Spiez.
## Referanser

## Eksterne lenker
*
Interlaken

**Interlaken** er en by og en kommune omtrent midt i Sveits, i kantonen Bern. Byen er et populært sveitsisk turistmål.

Interlaken har fått navn etter den geografiske plasseringen mellom Brienzersjøen i øst og Thunersjøen i vest. Latin *inter lacus* betyr «mellom sjøer». Byen ligger på 570 meter over havet, og elven Aare renner gjennom byen. 

Tidligere var Interlaken særlig viktig på grunn av et augustinerkloster. Klosteret ble bygget i 1130 og stod frem til 1528. 

Byen har to jernbanestasjoner. Stasjonen Interlaken Ost er et av endepunktene til Jungfraubanen opp til Jungfraujoch.

## Referanser


## Eksterne lenker
*
Gresslette

**Gresslette** eller **grasland** er betegnelsen på land, gjerne åpne, flate områder, som er enten sådd eller naturlig preget av ulike plantearter i grasfamilien (Poaceae). 

Naturlige gressletter finnes på alle kontinenter, unntatt Antarktis, og i de fleste av verdens økoregioner. Eksempler på slike områder er præriene i Nord-Amerika og savannene i Afrika. Det finnes to hovedtyper gressletter, knyttet til henholdsvis tropisk klima og temperert klima. I varmere klima utgjør årlige arter den største bestanddelen av gresslettene, mens i tempererte strøk, slik som i Norge, er disse slettene dominert av flerårige planter som tåler varme somrer og kalde vintre. 

Gressletter antas ofte å oppstå hovedsakelig som en følge av dyreadferd og dyrs bevegelser. Et eksempler på slik dyreadferd er migrerende flokker av antiloper som tråkker vegetasjonen. Et annet eksempel er savannelefanter som spiser unge akasieplanter før de rekker å vokse opp til modne trær. 

Gressletter er som regel svært varierte. Vegetasjonen kan være kort, slik som i kritt- og gresskledde bakker – hvor vegetasjonen kan være lavere enn 30 cm i høyde, eller høy – som er tilfellet i søramerikanske gressletter og afrikanske savanner. Fra India er det også kjent at gress på enkelte steder kan gro til høyder som skjuler fullvoksne elefanter. Den eurasiske steppen regnes som den største forekomsten av gressletter i verden.

## Se også
* Cerrado
* Pampa
* Prærie
* Savanne
* Steppe

## Referanser


## Eksterne lenker
*
Grossmünster

**Grossmünster** er en evangelisk-reformert kirke i gamlebyen i Zürich i Sveits. Den er en av byens tre store kirker, sammen med Fraumünster og St. Peterskirche.

Legenden sier at Grossmünster ble grunnlagt av Karl den store, hvis hest falt på kne over gravene til byhelgenene Felix og Regula. Denne legenden gjør at Grossmünster kan hevde å være eldre enn rivalen Fraumünster, som ble grunnlagt av Karls barnebarn Ludvig den tyske.

Ulrich Zwingli holdt til i Grossmünster, og startet herfra den sveitsiske reformasjonen i 1520. Zwingli og etterfølgeren Heinrich Bullinger satte i gang omfattende endringer i kirkens inventar, og fjernet blant annet orgelet i forbindelse med det nyinnførte forbudet mot kirkemusikk. Samtidig ble prekestolen og alteret flyttet ut av koret og inn i midten av kirken. 

Grossmünsters to distinkte tårn ble satt opp mellom 1487 og 1492 på initiativ av borgermester Hans Waldmann.
Overstyring

Begrepet **overstyring** eller **tilbud** brukes dersom en bil (eller annet motorkjøretøy) svinger *mer* enn rattutslaget skulle tilsi, hvilket skyldes at framhjulsgeometrien vil vri ratt og framhjul mot krappere sving, eller at bakhjulene ikke lenger følger sporene til forhjulene, men istedenfor sklir mot utsiden av den opprinnelige svingkurven. Ved kraftig overstyring, gjerne i kombinasjon med høy hastighet, kan kjøretøyet kastes ut i en spinn. Det motsatte av overstyring kalles understyring.

Et kjøretøys tendens til overstyring påvirkes av faktorer som friksjon, aerodynamikk, understellets konstruksjon med hjulopphengets geometri, vektfordeling og sjåførens ferdigheter. Overstyring skjer også når bakhjulene mister kontakt med underlaget, samtidig som forhjulene ikke gjør det. Dette vil kaste kjøretøyet ut i en bevegelse som vil bringe bakenden fremover i forhold til bevegelsesretningen og dermed resultere i en krappere sving.

Det finnes flere kjente teknikker for å indusere overstyring i et kjøretøy. Noen eksempler på dette er håndbrekksladd, retardasjonindusert overstyring, skandinavisk flikk, motstyring, bremsesladd (*brake drift*) og venstrebremsing.
Understyring

**Understyring** vil si at bilen gjør en mindre retningsendring enn hva rattutslaget og forhjulenes vinkel skulle tilsi. 

Biler i handelen i dag er som en hovedregel satt opp med en mild, lineær understyring. Denne oppførselen er en passiv sikkerhetsinnretning, ved at den øker bilens stabilitet ved brå rattbevegelser.

Det motsatte av understyring kalles overstyring.
Live ’84

***Live '84*** er et konsertalbum med det amerikanske hardcore punk bandet Black Flag. Albumet ble tatt opp på  *The Stone Nightclub* i San Francisco, USA 26. august 1984. Albumet ble utgitt på SST Records i desember samme år. Det ble produsert av Greg Ginn.

## Sporliste
#«The Process of Weeding Out»
#«Nervous Breakdown»
#«Can't Decide»
#«Slip It In»
#«My Ghetto»
#«Black Coffee»
#«I Won't Stick Any of You Unless and Until I Can Stick All of You»
#«Forever Time»
#«Fix Me»
#«Six Pack»
#«My War»
#«Jealous Again»
#«I Love You»
#«Swinging Man»
#«Three Nights»
#«Nothing Left Inside»
#«Wound Up»
#«Rat's Eyes»
#«The Bars»

## Kilder
* 

## Eksterne lenker
*
Bacary Sagna

**Bacary Sagna** (født 14. februar 1983) er en fransk tidligere fotballspiller med senegalske røtter.

## Karriere
### Arsenal
I 2007 ble han kjøpt opp av  fra AJ Auxerre for en ukjent sum, påstått å ligge på rundt 70 millioner kroner, med et økningspotensial på 20 millioner.

Han bar draktnummer 3, tidligere brukt av Ashley Cole og den tidligere publikumsfavoritten Nigel Winterburn. Den 23. mars 2008 scoret Sagna sitt første mål i Arsenaltrøye ved en heading mot rivalen Chelsea FC. Målet betydde mye for han da han dediserte målet til broren sin som døde få dager før kampen. Sagna ble kåret til årets høyreback i Premier League-sesongen 2007/2008 etter en forrykende debutsesong.

Den 4. juni 2008 forlenget Sagna kontrakten sin med Arsenal med to år, noe som binder han med «The Gunners» til 2014. Sagna skal i denne forbindelsen ha uttalt at han elsker klubben og treneren, og at neste sesong ville Arsenal kjempe om alle troféne. 

### Manchester City
Den 13. juni 2014 ble meldte han overgang til Manchester City FC, hvor han skrev under på en treårskontrakt.

### Landslagsspill
Sagna spilte for det franske U-21 laget under EM i 2006 for U21. Han står bokført med 55 landskamper for Frankrike, og ble tatt ut i den franske troppen til VM i fotball 2010. Sagna er fetter med Ibrahima Sonko, som for tiden spiller for Stoke City FC.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Thun

**Thun** er en by og kommune i kantonen Bern i Sveits, og ligger ved elven Aares utløp fra Thunersjøen. Byen regnes som porten til Berner Oberland.

Byen har . Thuns viktigste næringsveier er turisme, våpen- og metallindustri, forlagsvirksomhet og næringsmiddelindustri.

Byen har en lang historie. Navnet *Thun* kommer av keltisk «dunum», og byen har vært bebodd siden yngre steinalder. Byens berømte slott ble bygget på 1100-tallet av Zähringer-hertugene. Thun fikk byrettigheter i 1264, og tilfalt Bern i 1384.

Byens fotballag er FC Thun, som har gjort det svært godt internasjonalt, til tross for klubbens små ressurser.

Byen er populær blant besøkende for sine sjarmerende gater og natur.

## Referanser


## Eksterne lenker
*
Enkeltnukleotidpolymorfi

**Enkeltnukleotidpolymorfi** (engelsk: *single nucleotide polymorphism, SNP*) er en posisjonsbestemt enbasevariasjon i arvestoffet, DNA. For å bli klassifisert som SNP må den minst hyppige varianten finnes i mer enn én prosent av populasjonen. Dersom dette ikke er tilfellet, klassifiseres varianten som en SNV (Single Nucleotide Variant).

Enkeltnukleotidpolymorfier kan forandre aminosyresekvensen i kodete gener og påvirke mottakeligheten for sykdommer.
Milan Ohnisko

**Milan Ohnisko** (født 16. juli 1965 i Brno, Tsjekkoslovakia) er en tsjekkisk forfatter som skriver lyrikk. Han arbeidet med ulike former for manuelt arbeid, før han begynte som forfatter. En stund hadde han sitt eget forlag og bokhandel. I dag arbeider han som frilansforfatter.

I poesien sin kombinerer Ohnisko naivitet, ironi, humor og absurditet.

## Utgivelser
* *Obejmi démona!* (2001)
* *Vepřo knedlo zlo aneb Uršulinovi dnové* (2003)
* *Milancolia* (2005)
* *Býkárna* (sammen med Ivan Wernisch og Michal Šanda) (2006)
* *Love!* (2007)

## Referanser
Dobbeltgjenger

**Dobbeltgjenger** (etter tysk: *Doppelgänger*) kalles personer som er så like hverandre av utseende at de kan tas for å være samme person, selv om de ikke er i slekt med hverandre.

Eneggede tvillinger kalles således ikke for dobbeltgjengere, til tross for at de ofte er veldig like hverandre utseendemessig. Forekomsten av dobbeltgjengere er vanligere i skjønnlitteraturen enn i virkeligheten. Dobbeltgjengere er populære i tegneserier, science fiction-filmer og videospill, og da ofte som en ond versjon av helten. I norsk mytologi er en *[[vardøger]]* en spøkelseaktig dobbeltgjenger som gjennomfører en levende persons handlinger fram i tid.

En person som med hensikt sminker og kler seg som en kjendis for å ligne denne, er ikke en dobbeltgjenger, men kalles en «look-alike» eller «wannabe». Også utkledde imitatorer kan bli svært lik en annen person.

## Referanser


## Litteratur
* Keppler, C. F. (1972): *The Literature of the Second Self*. University of Arizona Press.
* Maack, L. H; Mullen, P. E. (1983): «The Doppelgänger, Disintegration and Death: A Case Report» i: *Psychological Medicine* **13**, s. 651-654.
* Miller, K. (1985): *Doubles: Studies in Literary History*. Oxford University Press.

## Eksterne lenker
* ''Grimm's Saga No. 260''  (engelsk) hvor en dobbeltgjenger opptrer som en gift kvinne
3. serierunde i Toppserien 2007

**3. serierunde i [[Toppserien 2007]]** starta den 1. mai klokka 16:00. 
   

## Fakta

## Eksterne lenker
* Toppserien 2007: Terminliste og resultater på altomfotball.no
Vénuste Niyongabo

**Vénuste Niyongabo** (født 9. desember 1973 i Vugizo) er en burundisk friidrettsutøver. I 1996 ble han olympisk mester på 5000 meter, selv om han bare hadde løpt distansen to ganger tidligere.

Niyongabo, som tilhører tutsifolket, gjorde seg først bemerket i 1992, da han tok sølv på 1500 meter i junior-VM. I VM 1993 i Stuttgart ble han slått ut i semifinalen på 1500 meter. Niyongabo ble etter hvert en av verdens beste 1500-meterløpere, og vant flere store stevner i årene 1994 og 1995. I VM 1995 i Göteborg tok han bronse, bak Noureddine Morceli og Hicham El Guerrouj.

Foran OL 1996 i Atlanta var Niyongabo blant favorittene på 1500 meter, men han overlot startplassen til sin landsmann og trener Dieudonné Kwizera. Kwizera hadde ikke kunnet delta i 1988 og 1992, fordi landet den gang ikke hadde noen nasjonal olympisk komité. Begge tjente på dette: Kwizera fikk endelig sin OL-deltakelse, og Niyongabo vant svært overraskende 5000-meterløpet, etter at han hektet av samtlige konkurrenter på sisterunden.

De følgende årene slet Niyangabo med flere skader, og nådde ikke opp til sitt tidligere prestasjonsnivå. Han forsøkte å forsvare olympiatittelen i Sydney fire år senere, men ble slått ut etter å ha blitt nummer 15 i sitt semifinaleheat.

## Referanser


## Eksterne lenker
*
Audun Reksten

**Audun Reksten** (1936–2007) var en norsk skipsreder og forretningsdrivende. Han var sønn av Hilmar Reksten, en av Norges største skipsredere gjennom tidene.

På oppfordring fra faren etablerte Audun Reksten sitt eget rederi i 1967 etter å ha arbeidet på hans rederikontor i noen år. Faren ble såpass imponert over Auduns resultater som skipsreder at han i 1971 forfremmet sønnen til medinnehaver i firmaet Hilmar Reksten. I et år fungerte Audun Reksten som administrerende direktør, mens Hilmar Reksten var styreformann, og det så ut som om Audun var tiltenkt rollen som farens etterfølger. Imidlertid valgte Hilmar Reksten i 1972 å overta full kontroll over sitt eget selskap. Audun Reksten ble da gitt en mer underordnet stilling i selskapet. Etterpå oppstod det gnisninger mellom ham og faren, med den følge at Audun ble gradvis skjøvet ut over sidelinjen i farens firma, inntil han sluttet helt i 1975. I denne perioden hadde Audun Reksten samtidig styrt sitt eget rederi, slik at han i realiteten skjøttet to jobber, selv om dette vanskelig lot seg kombinere på en god måte. Da shippingkrisen kom på 1970-tallet, overlevde hans rederi, mens Hilmar Rekstens selskap ikke klarte seg. Siden tapte han likevel hele skipsflåten sin. Dette skjedde etter at han kausjonerte for et av Johan Fredrik Odfjells investeringsprosjekter i begynnelsen av 1980-årene. Han kom aldri tilbake som skipsreder.

Etter Hilmar Rekstens død bekreftet Audun Reksten eksistensen av farens utenlandsformue, og han samarbeidet med konkursboet, enda dette bragte ham i en varig konflikt med den øvrige familien. Det må likevel presiseres at Audun Reksten ikke hadde utførlige informasjoner om utenlandsformuens størrelse. Han var ikke kjent med at utenlandsformuen hadde krympet dramatisk som følge av oljekrisen etter 1973.

Audun Reksten skrev boken *Slik var det* i 1983, hvor han beskrev sin karriere i shippingbransjen. Han kunne også se tilbake på en aktiv karriere som idrettsutøver, før han ble en viktig sponsor for Sportsklubben Brann og det norske landslaget i skihopping. Han hadde også vært buekorpsgutt i Nordnæs Bataillon.

Han døde i 2007 etter et års sykdom.

Audun Reksten var bror av Grace Reksten Skaugen og stebror av Johan Reksten.

## Bibliografi
* 1983: *Slik var det*, Gyldendal Norsk Forlag, ISBN 82-05-14776-0

## Referanser


## Eksterne lenker
* *[https://www.nb.no/items/a0dd2c22739388642a69b2194445139b Slik var det]* hos Nasjonalbiblioteket
Taroko nasjonalpark

:**''Taroko** kan også referere til folkegruppa truku.*

*'Taroko nasjonalpark*' ([[tradisjonelle kinesiske tegn|tradisjonell kinesisk]]: 太魯閣國家公園; [[pinyin]]: *Tàilǔgé gúojiā gōngyuán*) er en av [[Republikken Kina]]s [[Liste over nasjonalparker på Taiwan|seks nasjonalparker]], og er oppkalt etter Taroko-ravinen den omringer. Nasjonalparken strekker seg over [[fylke (Kina)|fylke]]ne [[Hualien]], [[Taichung]] og [[Nantou]] på [[Taiwan]].

Parken ble opprinnelig oppretta som Tsugitaka Taroko nasjonalpark (次高タロコ国立公園 *Tsugitaka Taroko kokuritsu kōen'') av Taiwans generalguvernør12. desember 1937 mens Taiwan var en av Keiserriket Japans kolonier. Etter at Japan tapte andre verdenskrig tok Kuomintang-regjeringa over styringa av Taiwan, og nasjonalparken ble avslutta. Den ble ikke gjenoppretta før 28. november 1986.

Mange turstier og store deler av nasjonalparken ble stengt på ubestemt tid som følge av jordskjelvet i Hualian i 2024. Nasjonalparktjenesten i Taiwan (國家公園管理處) har kunngjort at jordskjelvet har medført omfattende ødeleggelser og besøk av parken vil være forbudt inntil videre.

## Referanser


## Eksterne lenker
* 
* Taroko National Park (engelsk); 太魯閣國家公園行動入口網 (kinesisk)
IDVD

**iDVD** er et program produsert av Apple, som fulgte med i iLife-pakken som var installert på de fleste nye Macintosh-maskiner. iDVD lar brukeren å brenne QuickTime-filmer, MP3-musikk og digitale bilder til en DVD som kan deretter spilles på en kommersiell DVD-spiller. Etterhvert som Apple faset ut CD-ROM på Mac ble programvaren også faset ut, og er ikke lenger å få kjøpt digitalt på Mac App Store slik som de andre programmene som tidligere inngikk i iLife-pakken.

## Referanser
Bindalseidet

**Bindalseidet** er et sted i Bindal kommune i Nordland og er nest største tettbebyggelse i Bindal kommune. Eidet har en bredde på ca. 3,5 km og forbinder to landformasjoner, den ene med fjell høyere enn tusen meter. 

Fylkesvei 7204 og fylkesvei 7206 møtes på Bindalseidet og på 1900 tallet er stedets bebyggelse mer og mer blitt konsentrert hit til dette veikrysset. fylkesvei 7206 går til Skjelsviksjøen og Røytvoll, mens fylkesvei 7204 gir forbindelse til riksvei 17 som kalles Kystriksveien. Denne krysser fylkesgrensa til Trøndelag og gir forbindelse til E6 på Gartland. 

Bindalseidet er anløpshavn for en båtrute som trafikkerer Bindalsfjorden, mellom Harangsfjord og Terråk. 

Stedet har blant annet skole (Bindalseidet friskole), kolonialbutikk, Coop Marked. Og det finnes badesteder som Bøkestadvatnet, Gudrunpøla, Vikestadsjøen og Kveinsjøen.  

Landbruket er en viktig næring her, der det blant annet drives melkeproduksjon og kjøttproduksjon.  

## Idrett
Kula IL ble stiftet 1934. 

## Referanser
Einar Liberg

**Einar Liberg** (16. oktober 1873 i Heradsbygd, død 11. september 1955 i Oslo) var en norsk rifleskytter som var aktiv tidlig på 1900-tallet. Han tok medaljer i 4 olympiske leker fra 1908 til 1924, og har tilsammen fire olympiske gull, to sølv og en bronse.

Under lekene i London i 1908 tok han gull i lag, frigevær, og fire år senere under lekene i Stockholm tok han sølv i samme øvelse. Etter at første verdenskrig var over deltok han i viltmålskyting, dvs. løpende hjort, og under lekene i Antwerpen i 1920 tok han laggull i løpende hjort både enkeltskudd og dobbeltskudd. I tillegg fikk han bronsemedalje individuelt i løpende hjort, dobbeltskudd. Han avsluttet en fantastisk olympisk karriere under OL i Paris i 1924 med å igjen vinne gull i lagskyting, løpende hjort, enkeltskudd og i tillegg ble det sølv på laget i løpende hjort, dobbeltskudd.

## OL-medaljer
* 1908  London -  **Gull** i skyting, 300 meter rifle, 3 stillinger, lagskyting (Norge)
* 1920  Antwerpen -  **Gull** i skyting, løpende hjort enkeltskudd lagskyting (Norge)
* 1920  Antwerpen -  **Gull** i skyting, løpende hjort dobbeltskudd lagskyting (Norge)
* 1924  Paris -  **Gull** i skyting, løpende hjort enkeltskudd lagskyting (Norge)
* 1912  Stockholm -  Sølv i skyting, frigevær lagskyting (Norge)
* 1924  Paris -  Sølv i skyting, løpende hjort dobbeltskudd lagskyting (Norge)
* 1920  Antwerpen -  Bronse i skyting, løpende hjort dobbeltskudd

## Referanser


## Eksterne lenker
*
Juan O’Donojú

Don **Juan O'Donojú** (født 1762, død 8. oktober 1821 var en spansk militæroffiser med irske aner. Han var visekonge av Ny-Spania fra den 21. juli til den 28. september 1821. O'Donojú var den siste spanske visekonge av Ny-Spania.

O'Donojú ble valgt til visekonge i krigens siste fase. Spania håpet at han kunne inngå en avtale med den meksikanske uavhengighetsbevegelsen. Men da han ankom i august 1821, var mesteparten av Ny-Spania allerede frigjort fra spansk kontroll. Han anerkjente offisielt Mexicos uavhengighet gjennom Córdoba-traktaten. Kort tid etter ble O'Donojú svært syk med en lungesykdom kalt pleuritt. Han døde 8. oktober 1821, bare noen få dager etter at han signerte uavhengighetsloven. 

## Referanser
Skyting under Sommer-OL 1920

**Skyting under Sommer-OL 1920** ble arrangert fra 22. juli til 3. august 1920 på Camp van Beverlo i Leopoldsburg. 

Skyting var med på det olympiske programmet for femte gang i Sommer-OL 1920 i Antwerpen. 238 utøvere konkurrerte i 21 skyteøvelser.

## Medaljefordeling

### 50 m rifle

### 50 m rifle, lagskyting

### 30 m silhuettpistol

### 50 m pistol

### 30 m militærpistol, lagskyting

### 50 m militærpistol, lagskyting

### 300 m  rifle, tre stillinger

### 300 m rifle 3 stillinger, lagskyting

### 300 m armérifle, liggende

### 300 m armérifle, liggende, lagskyting

### 300 m armérifle, stående

### 300 m armérifle, stående, lagskyting

### 600 m armérifle, liggende

### 600 m armérifle, liggende, lagskyting

### 300 m og 600 m armérifle, lagskyting

### Trap

### Trap, lagskyting

### [[100 m løpende hjort]], enkeltskudd

### 100 m løpende hjort, enkeltskudd, lagskyting

### 100 m løpende hjort, dobbeltskudd

### 100 m løpende hjort, dobbeltskudd, lagskyting

## Eksterne lenker
* Shooting at the 1920 Summer Olympics hos olympedia.org
Skyting under Sommer-OL 1924

**Skyting under Sommer-OL 1924** ble arrangert fra 23. juni til 10. juli 1924 på Camp de Châlons i Mourmelon-le-Grand i Marne, på Le Stand de Tir d'Issy-les-Moulineaux i Issy-les-Moulineaux, Le Stade Olympique de Reims i Tinqueux og på Le Stand de Tir de Versailles i Versailles. 

Skyting var med på det olympiske programmet for sjette gang i Sommer-OL 1924 i Paris. 258 utøvere fra 27 nasjoner konkurrerte i 10 skyteøvelser. Sommer-OL 2020 i Tokyo var neste gang lagkonkurranser i skyting var med på det olympiske programmet. 

## Medaljefordeling

### 50 m rifle, liggende
*Det ble skutt 40 skudd på 50 cm 10 delt skive.
*Øvelsen gikk 23. juni 1924 med 66 utøvere fra 19 nasjoner. 

### 25 m silhuettpistol
*Det ble skutt tre serier á seks skudd på 10 sekunder mot en silhuettfigur. 
*Øvelsen gikk 28. juni 1924 med 55 utøvere fra 17 nasjoner.

### Fririfle
*Det ble skutt på 5-delt skive med diameter 2 m, hvor femmeren var 30 cm, avstanden det ble skutt på var 600 meter. 
*Øvelsen gikk 27. juni 1924 med 73 utøvere fra 19 nasjoner.

### Fririfle, lag
*Det ble skutt på avstandene 400, 600 og 800 meter på femdelt to-meters skive. Hver skytter skjøt 10 skudd på hver avstand. 
*Øvelsen foregikk 26. og 27. juni 1924 med 88 utøvere fra 18 nasjoner.

### Trap
*44 utøvere fra 14 nasjoner deltok. Øvelsen fant sted 8.-10. juli 1924.

### Trap, lag
*Øvelsen fant sted 6. og 7. juli 1924 med 69 utøvere fra 12 nasjoner.

### Løpende hjort, enkeltskudd
*Øvelsen ble arrangert 30. juni 1924 med 32 utøvere fra 8 nasjoner.

### Løpende hjort, enkeltskudd lag
*Øvelsen fant sted 2. juli 1924, og det var 7 nasjoner som stilte opp i konkurransen.

### Løpende hjort, dobbeltskudd
*Øvelsen fant sted 1. juli 1924. 31 utøvere fra 8 nasjoner deltok i øvelsen.

### Løpende hjort, dobbeltskudd lag
*Øvelsen foregikk 3. juli 1924 med 25 utøvere fra 7 nasjoner.

## Eksterne lenker
* Shooting at the 1924 Summer Olympics
* Den offisielle rapporten fra Sommer-OL 1924 (fransk)
Skyting under Sommer-OL 1932

**Skyting under Sommer-OL 1932** ble arrangert 12. og 13. august 1932 på Los Angeles Police Rifle Range i Elysian Fields i Los Angeles. 

Etter å ha vært ute av lekene i 1928 var skyting igjen med på det olympiske programmet i Sommer-OL 1932 i Los Angeles. Antall øvelser var kraftig redusert; det var bare en riflekonkurranse og en pistolkonkurranse.

## Medaljefordeling

## Resultater
### 25 meter silhuettpistol

### 50 meter rifle, liggende

## Eksterne lenker
* Shooting at the 1932 Summer Olympics hos olympedia.org
Alexandre Song

**Alexandre Dimitri Song Billong** (født 9. september 1987) er en kamerunsk fotballspiller som spiller for den djiboutiske klubben Arta/Solar7. 

Han er nevøen til tidligere -spiller Rigobert Song.

## Fotballkarriere
Alexandre Song ble som sekstenåring del av s juniorlag i 2003/2004-sesongen. Påfølgende sesong ble han flyttet opp til klubbens seniorlag. Treneren hans på juniorlaget ble forfremmet til trener for seniorene, og valgte satse på Song allerede i hans første sesong på seniorlaget. Han spilte hovedsakelig midtstopper, med noen opptredener på venstreback, for det korsikanske laget som endte sesongen med nedrykk fra Ligue 1. Innsatsen hans for Bastia tiltrakk interesse fra store klubber som , ,  og . Under prøvespill for  i Østerrike under sesongoppkjøring i 2005 imponerte han manager Arsene Wenger nok til å betale €500 000 for en ettårig låneavtale med opsjon på kjøp.. Song spilte fem kamper for Arsenal i 2005/06-sesongen. I juni 2006 kom Arsenal til enighet med gjeldstyngede Bastia om en overgangsum på én million pund, og Song signerte en fire-års kontrakt med Arsenal.

Song fikk Premier League-debuten sin som innbytter i Arsenals 2–0-seier over  den 19. september 2005. Den sesongen spilte han Mesterligakamper og fikk starte i Premier League-kamper når spillere som Cesc Fàbregas og Gilberto Silva var skadet eller hvilte. Mens Song fram til da hovedsakelig hadde spilt i forsvar, valgte Wenger i økende grad å benytte ham som defensiv midtbanespiller. 

Han scoret sitt første mål for Arsenal mot , da Arsenal vant 6–3 på Anfield i ligacupen den 9. januar 2007. Song var på lån i  i 2006/2007-sesongen.

Afrikamesterskapet i 2008 ble Songs første involvering med . Med Song i en sentral rolle, spilte Kamerun seg hele veien til finalen der det ble tap for .

I august 2012 ble han solgt til  for £15 millioner. Song har senere fortalt at Barcelona ikke forespeilet ham å få så mye spilletid, og at han signerte utelukkende av økonomiske årsaker. Likevel endte han opp med å spille 65 kamper for Barcelona under sine to sesonger i klubben. Han scoret ett mål, ga to målgivende pasninger og ble seriemester i 2013. Den harde konkurransen om plasser på midtbanen førte til at han spilte de fleste av sine kamper for klubben i forsvar.

Song tilbragte 2014/15-sesongen utlånt til . Fra sin posisjon på sentral midtbane var han i første halvdel av sesongen en sterk bidragsyter for et formsterkt lag. Med lagets formsvikt gjennom andre halvdel av sesongen, dalte også Songs prestasjoner. Den 1. september 2015 ble han klar for en ny sesong på utlån til West Ham, som siden foregående sesong hadde skiftet manager. Hans andre sesong for West Ham ble preget av skader og lite spilletid.

## Referanser


## Eksterne lenker
* 
*  Profil på Arsenal.com
*  Profil på 4thegame.com
Legitimitet

**Legitimitet** (fra latin *legitimare*) er grunnlaget for den type politisk makt som blir utøvd både med en bevissthet fra myndighetenes side om at de har *rett* til å styre og med en tilsvarende folkelig anerkjennelse av de styrende som autoritet, altså som en *legitim* makt. Begrepet legitimitet gjelder altså den prosess eller det bånd som et sosialt system rettferdiggjøres gjennom av sine medlemmer, slik at de styrende gis *rett* til å utøve makt av de styrte. Mens autoritet viser til en spesiell posisjon, så henviser begrepet legitimitet til hele systemet  av myndigheter.  

Legitimitet må holdes adskilt fra legalitet. Legalitet er en ren teknisk term, som beskriver hvorvidt en regel er vedtatt etter en bestemt regulær prosess. En handling kan være lovlig uten å bli ansett som legitim. Motsatt kan en handling bli oppfattet som legitim uten å være lovlig. Et eksempel på dette er det forholdet flertallet av den svarte befolkningen i Sør-Afrika hadde til apartheidsystemet; de oppfattet det ikke som legitimt, selv om disse reguleringene var foretatt etter legale prosedyrer, basert på datidens rasistiske grunnlov. I henhold til sørafrikansk lov var rasebestemmelsene legale, selv om de ikke var legitime i øynene på store deler av befolkningen, ei heller i verdensopinionen. 

## Kilder til legitimitet
Den tyske sosiologen Max Weber regnet med tre former for autoritet og tilhørende former for legitimitet:

**Tradisjonell autoritet* som legitimeres av veletablerte tradisjoner og sosiale strukturer. Et eksempel er autoriteten til kongelige og geistlige.
**Karismatisk autoritet* som legitimeres av en persons usedvanlige innsikt og evne til skape lojalitet og lydighet blant de underordnede. Slik autoritet finner vi ofte blant profeter eller politikere, som Lenin, Luther, Hitler og Walesa.
**Legalt-rasjonell autoritet* som legitimeres gjennom formelle lover og regler. Moderne samfunn preges av denne formen for autoritet.

## Litteratur
* 
* 
* 

## Kilder

* «legitimitet», fra *[[Store norske leksikon]]*
IWeb

**iWeb** er et program produsert av Apple, og følger med i iLife-pakken som er installert på de fleste nye Macintosh-maskiner. Programmet ble første gang lansert i iLife 06. iweb brukes til å lage enkle hjemmesider. Man trenger ikke kunnskaper innen CSS og html for å bruke det. En konkurrent for iWeb er rapidweaver.

## Versjoner og Funksjoner

### iWeb 1
iweb 1 ble lansert 10. januar 2006 og var en del av  iLife '06 
*Apple-designet temaer
*lett webside laging 
*iLife media browser
*Dra og slipp støtte for media filer
*RSS støtte på hjmmesiden
*Podcasting
*Ett klikks publisering til  .Mac

### iWeb 2
iWeb 2 ble lansert 7. august 2007 som en del av iLife '08

Nye funksjoner som følger med iWeb 2:
*Flere Apple-designede temaer
*Mulighet til å publisere til eget domene
*Webwidgeter som oppdateres automatisk, som video, børsmeldinger og nyhetsoverskrifter
*Enkelt å legge inn Google Maps og Google Ad-sense på siden
*Web 2.0 Slideshow

## Referanser


## Eksterne lenker
* 
*
35. SS og politigrenaderdivision

**Den 35. SS og politigrenaderdivisjon** (tysk: *35. SS- und Polizei-Grenadier-Division*) var en av de 38 Waffen-SS divisjonene som ble dannet under andre verdenskrig.

Navnet til divisjonen kommer av at den ble dannet av mannskap fra SS-politiet som ble overført til Waffen-SS. Divisjonen ble først dannet våren 1945 og den faktiske styrken er ennå uviss.

Som en del av den tyske 9. armé deltok divisjonen i slaget ved Seelowhøydene og lyktes der, sammen med den øvrige tyske styrken, å stoppe den sovjetiske framrykkingen i tre dager. Divisjonen var en del av 9. armé som ble innringet av de sovjetiske styrkene ved Halbe. Deler av den gjenværende styrken klarte å slå seg vestover sammen med 9. armé og overgi seg til amerikanerne ved Elben, mens de resterende delene av styrken endte i sovjetisk krigsfangenskap.

## Kommandører
* Oberführer Johannes Wirth (februar 1945–mars 1945)
* Standartenführer Ruediger Pipkorn (mars 1945–mai 1945)

## Litteratur
* 
* 

## Referanser
Flávio Costa

**Flávio Costa** (født 14. september 1906 i Carangola, Minas Gerais, død 22. november 1999 i Rio de Janeiro) var en brasiliansk fotballspiller- og trener. 

Fra 1926 til 1936 spilte han 145 kamper for CR Flamengo og gjorde 15 mål. Han var en midtbanespiller. Fra 1934 til 1946 og igjen fra 1951 til 1952 og den siste gangen fra 1962 til 1965 var han også trener. Som spiller hadde han sitt høydepunkt som statsmester av delstaten Rio de Janeiro i 1927. Som trener vant Flamengo fire statsmesterskap av Rio de Janeiro. Fra 1947 til 1950 og fra 1953 til 1956 var han trener for rivalen av Flamengo CR Vasco da Gama. Vasco vant flere statsmesterskap, 1947 og 1949 uten motmål. Costa var brasiliansk landslagstrener fra 1944 til 1950.

Fra 1956 var han trener ved FC Porto i Portugal, men gikk senere tilbake.

## Referanser


## Eksterne lenker
*